*****
ΚΑΝΟΝΙΣΜΟΣ (ΕΟΚ) αριθ. 771/85 ΤΗΣ ΕΠΙΤΡΟΠΗΣ
της 26ης Μαρτίου 1985
που τροποποιεί τον κανονισμό (ΕΟΚ) αριθ. 2213/76 σχετικά με την πώληση αποκορυφωμένου γάλακτος σε σκόνη από δημόσια αποθέματα και καταργεί τον κανονισμό (ΕΟΚ) αριθ. 399/85
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 591/85 (2), και ιδίως το άρθρο 7 παράγραφος 5,
Εκτιμώντας:
ότι η εφαρμογή του άρθρου 1 του κανονισμού (ΕΟΚ) αριθ. 2213/76 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 79/85 (4), που καθόριζε τις συνθήκες διαθέσεως στην αγορά αποθεμάτων αποκορυφωμένου γάλακτος σε σκόνη που είχε αγορασθεί από τους οργανισμούς παρεμβάσεως, καταργήθηκε από τον κανονισμό (ΕΟΚ) αριθ. 399/85 της Επιτροπής (5)· ότι, λαμβάνοντας υπόψη την πρόσφατη εξέλιξη των τιμών του αποκορυφωμένου γάλακτος σε σκόνη στην κοινοτική αγορά, είναι σκόπιμο να καταστεί εκ νέου εφαρμόσιμο το εν λόγω άρθρο·
ότι, προκειμένου να αποφευχθούν ενδεχόμενες κερδοσκοπικές κινήσεις μετά από τον καθορισμό των νέων τιμών αγοράς του αποκορυφωμένου γάλακτος σε σκόνη για τη νέα περίοδο εμπορίας, είναι σκόπιμο, αφενός μεν, να περιορισθεί η ποσότητα του αποκορυφωμένου γάλακτος που διατίθεται προς πώληση από τον οργανισμό παρεμβάσεως των κρατών μελών σε εκείνη που αποθεματοποιήθηκε πριν από την 1η Ιανουαρίου 1984 και, αφετέρου, να περιορισθεί η προθεσμία που προβλέπεται για την παραλαβή του αποκορυφωμένου γάλακτος σε σκόνη·
ότι το άρθρο 2 παράγραφος 1 του κανονισμού (ΕΟΚ) αριθ. 2213/76 προέβλεψε για τους εμπορευομένους που συμμετέχουν στις προμήθειες αποκορυφωμένου γάλακτος σε σκόνη που προέρχονται από την αγορά στα πλαίσια της επισιτιστικής βοήθειας τη δυνατότητα να αγοράζουν μία ποσότητα αποκορυφωμένου γάλακτος σε σκόνη από την παρέμβαση σε τιμή αγοράς μειωμένη κατά 3 ECU ανά 100 χιλιόγραμμα· ότι, λαμβάνοντας υπόψη την εξέλιξη της αγοράς, θα πρέπει να καταργηθεί αυτή η δυνατότητα· ότι, ωστόσο, αυτή θα πρέπει να διατηρηθεί για τους εμπορευομένους οι οποίοι συνεχίζουν να επωφελούνται παρά την κατάργηση που προβλέπεται από τον κανονισμό (ΕΟΚ) αριθ. 399/85, δηλαδή σε εκείνους που είχαν ήδη ορισθεί στις 16 Φεβρουαρίου 1985·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 399/85 καταργείται.
Άρθρο 2
Ο κανονισμός (ΕΟΚ) αριθ. 2213/76 τροποποιείται ως εξής:
1. Το άρθρο 1 αντικαθίσταται από το ακόλουθο κείμενο:
«Άρθρο 1
Οι οργανισμοί παρεμβάσεως των κρατών μελών πωλούν σε κάθε ενδιαφερόμενο αποκορυφωμένο γάλα σε σκόνη το οποίο κατέχουν και το οποίο εισήλθε σε απόθεμα πριν από την 1η Ιανουαρίου 1984.»
2. Στο άρθρο 2, η παράγραφος 1 αντικαθίσταται από το ακόλουθο κείμενο:
«1. Το αποκορυφωμένο γάλα σε σκόνη πωλείται:
α) στη θύρα της αποθήκης σε τιμή ίση με την τιμή που εφαρμόσθηκε από τον οργανισμό παρεμβάσεως κατά τη στιγμή συνάψεως του συμβολαίου πωλήσεως, αυξημένη κατά 3 ECU ανά 100 χιλιόγραμμα·
β) σε ποσότητες ίσες ή μεγαλύτερες από 10 τόνους.»
3. Στο άρθρο 3, παράγραφος 1, το πρώτο εδάφιο αντικαθίσταται από το ακόλουθο κείμενο:
«Ο αγοραστής παραλαμβάνει το αποκορυφωμένο γάλα σε σκόνη εντός προθεσμίας 15 ημερών που υπολογίζονται από την ημέρα συνάψεως του συμβολαίου πωλήσεως.»
Άρθρο 3
Οι εμπορευόμενοι οι οποίοι προσκομίζουν την απόδειξη ότι είχαν ορισθεί, κατά την ημερομηνία της 16ης Φεβρουαρίου 1985, από τον οργανισμό παρεμβάσεως για να προμηθεύσουν μία ποσότητα αποκορυφωμένου γάλακτος σε σκόνη που προέρχεται από την αγορά μέσα στα πλαίσια του κανονισμού (ΕΟΚ) αριθ. 1354/83 έχουν τη δυνατότητα να αγοράσουν, δυνάμει του κανονισμού (ΕΟΚ) αριθ. 2213/76, μία ποσότητα μικρότερη ή ίση αποκορυφωμένου γάλακτος σε σκόνη σε μία τιμή, στη θύρα της αποθήκης, ίση με την τιμή αγοράς που εφαρμόσθηκε κατά τη στιγμή συνάψεως του συμβολαίου πωλή
σεως, μειουμένη κατά 3 ECU ανά 100 χιλιόγραμμα. Το συμβόλαιο αγοράς καθορίζεται εντός προθεσμίας ενός μηνός από το τέλος της περιόδου φορτώσεως που καθορίζεται για την προμήθεια της εν λόγω επισιτιστικής βοήθειας.
Άρθρο 4
Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Μαρτίου 1985.